उज्वेकिस्तानका तुर्सुनोभ दोस्तोन्बेकले हेडरमार्फत खेलको २१ औँ मिनेटमा पहिलो गोल गरेका थिए । उनले सिदिखोभ जाबोखिरको क्रसमा गोल गरेका थिए । त्यस्तै खेलको ८० औँ मिनेटमा उज्वेकिस्तानका गानिएभ अजिजोनले गोल गर्दै आफ्नो टोलीको जित सुनिश्चित गरे । नेपालले केही राम्रो आक्रमण गरे पनि त्यसको सदुपयोग गर्न नसक्दा प्रतियोगिताबाट बाहिरिन बाध्य बन्यो । बुधबार समूह ‘डि’ कै अर्को खेलमा युएईले लेवनानलाई १–० गोल अन्तरले हराएको छ ।
